《武德舞歌诗》
两汉·刘苍

于穆世庙，肃雍显清。俊乂翼翼，秉文之成。越序上帝，骏奔来宁。

建立三雍，封禅泰山。章明图谶，放唐之文。休矣惟德，罔射协同。

本支百世，永保厥功。

作者简介：（?—83）东汉宗室。光武帝子。母阴后。建武十七年封东平王。少好经书。明帝即位，拜骠骑将军，位在三公之上。曾上奏谏明帝勿春猎妨农事。帝从之。后自以至亲辅政，声望日重，意不自安，乞退就国。章帝即位，苍受尊重恩礼，逾于前世，诸王莫与为比。朝廷每有疑政，辄遣使咨询，苍悉心以对，多被采纳。卒谥宪。